Але гэта ўсё дробязі ўжо былі. А вось самае галоўнае тое, чаго я дагэтуль не магу зразумець… Як я ўжо сказаў, 8 чалавек было з Украіны. І вось усе яны былі з горада Макееўка, што пад Данецкам. Былі сярод іх розныя прызывы – два чалавекі былі на паўгода старэйшыя за нас, былі сярод іх і дэмбеліі дзяды і чарпакі – усе былі. І я не разумеў тады і не разумею цяпер: як хлопцы з аднаго горада маглі так адзін аднаго зневажаць, прыгнятаць – так, што проста крыўдна было. Тым, што на паўгода старэйшыя за нас, ім даставалася больш, чым даставалася нам. Я гэтага не разумеў. За што? А ў нас Макееўка падзелена на дзве часткі, вось яны з гэтай часткі горада, а мы вось з гэтай. 